CELEX: 52011PC0134
Language: lt
Date: 2011-03-23
Title: Pasiūlymas TARYBOS ĮGYVENDINIMO SPRENDIMAS kuriuo leidžiama Lietuvos Respublikai taikyti priemonę, kuria nukrypstama nuo Tarybos direktyvos 2006/112/EB dėl pridėtinės vertės mokesčio bendros sistemos 287 straipsnio

|

52011PC0134

/* KOM/2011/0134 galutinis - NLE 2011/0057 */  Pasiūlymas TARYBOS ĮGYVENDINIMO SPRENDIMAS kuriuo leidžiama Lietuvos Respublikai taikyti priemonę, kuria nukrypstama nuo Tarybos direktyvos 2006/112/EB dėl pridėtinės vertės mokesčio bendros sistemos 287 straipsnio  

	[pic] | EUROPOS KOMISIJA |Briuselis, 2011.3.23KOM(2011) 134 galutinis2011/0057 (NLE)PasiūlymasTARYBOS ĮGYVENDINIMO SPRENDIMASkuriuo leidžiama Lietuvos Respublikai taikyti priemonę, kuria nukrypstama nuo Tarybos direktyvos 2006/112/EB dėl pridėtinės vertės mokesčio bendros sistemos 287 straipsnioAIŠKINAMASIS MEMORANDUMAS1. PASIŪLYMO APLINKYBĖSPasiūlymo pagrindas ir tikslaiPagal 2006 m. lapkričio 28 d. Direktyvos 2006/112/EB dėl pridėtinės vertės mokesčio bendros sistemos (toliau – PVM direktyva) 395 straipsnio 1 dalį Taryba, Komisijos pasiūlymu, gali vieningai leisti bet kuriai valstybei narei taikyti nuo tos direktyvos nuostatų nukrypstančias specialias priemones, kad būtų paprastinama PVM rinkimo tvarka arba užkirstas kelias tam tikriems mokesčių slėpimo ar vengimo būdams.Raštu, kurį Komisija užregistravo 2010 m. lapkričio 19 d., Lietuva paprašė leidimo atleisti nuo PVM apmokestinamuosius asmenis, kurių metinė apyvarta neviršija 45 000 EUR. Vadovaudamasi Direktyvos 2006/112/EB 395 straipsnio 2 dalimi, 2011 m. sausio 21 d. Komisija raštu informavo kitas valstybes nares apie Lietuvos prašymą. 2011 m. sausio 25 d. raštu Komisija pranešė Lietuvai, kad turi visą prašymui įvertinti būtiną informaciją.Bendrosios aplinkybėsRemiantis PVM direktyvos XII antraštinės dalies 1 skyriumi valstybėms narėms suteikiama galimybė mažoms įmonėms taikyti specialias schemas, įskaitant galimybę nuo PVM atleisti apmokestinamuosius asmenis, kurių metinė apyvarta neviršija tam tikros ribos. Šis atleidimas nuo mokesčio reiškia, kad apmokestinamieji asmenys neturi nustatyti PVM už tiekiamas prekes ar teikiamas paslaugas, tad gali neatskaityti pirkimo PVM.Ši viršutinė metinės apyvartos riba valstybėse narėse yra skirtinga ir, visų pirma, yra nustatyta pagal jų įstojimo datą. Valstybėms narėms, kurios įstojo po 1978 m. sausio 1 d. metinės apyvartos riba nustatyta PVM direktyvos 287 straipsniu. Lietuvai buvo nustatyta didžiausia 29 000 EUR riba, apskaičiuota pagal įstojimo dieną galiojusį valiutos kursą (PVM direktyvos 287 straipsnio 11 punktas).Lietuvos prašymu dėl nukrypti leidžiančios nuostatos siekiama paprastinti mažosioms įmonėms taikomą PVM sistemą, nustatant minėtą apmokestinamiesiems asmenims, kurių metinė apyvarta neviršija 45 000 EUR, skirtą supaprastinimo priemonę. Šia priemone bus žymiai sumažinta schemos reikalavimus atitinkančioms įmonėms tenkanti našta atleidžiant jas nuo daugybės PVM prievolių pagal įprastines PVM procedūras. Apmokestinamiems asmenims schema būtų neprivaloma.Remiantis Lietuvos pateikta informacija, priemonės poveikis galutinio vartojimo etapu surenkamų mokesčių pajamų bendrai sumai bus nežymus.Nukrypti leidžianti nuostata galiotų nuo 2012 m. sausio 1d. iki ankstesnės iš šių datų: arba 2014 m. gruodžio 31 d., arba kol įsigalios direktyva dėl metinės apyvartos ribos, iki kurios prekes ar paslaugas perkantys apmokestinamieji asmenys gali būti atleidžiami nuo PVM.Pasiūlymo srityje galiojančios nuostatos2004 m. Komisija pateikė pasiūlymą padidinti iki 100 000 EUR valstybėse narėse taikomą metinės apyvartos ribą (COM(2004) 728 galutinis), iki kurios apmokestinamieji asmenys atleidžiami nuo PVM, ir numatyti galimybę minėtą sumą kasmet persvarstyti.Derėjimas su kitomis Sąjungos politikos sritimis ir tikslaisNetaikoma.2. KONSULTACIJŲ SU SUINTERESUOTOSIOMIS ŠALIMIS REZULTATAI IR POVEIKIO VERTINIMASKonsultacijos su suinteresuotosiomis šalimisNetaikoma.Tiriamųjų duomenų rinkimas ir naudojimasNepriklausomo tyrimo neprireikė.Poveikio vertinimasSprendimu siekiama nustatyti supaprastinimo priemonę, panaikinsiančią daug įmonių, kurių metinė apyvarta neviršija 45 000 EUR, PVM prievolių ir turėsiančią galimą teigiamą poveikį.Dėl siauros leidžiančios nukrypti nuostatos taikymo srities ir riboto jos taikymo laikotarpio, bet kuriuo atveju poveikis bus ribotas.3. TEISINIAI PASIŪLYMO ASPEKTAISiūlomų veiksmų santraukaLeidimas Lietuvai taikyti nuo Direktyvos 2006/112/EB nuostatų dėl supaprastinimo priemonės taikymo įmonėms, kurių metinė apyvarta neviršija 45 000 EUR, nukrypstančią priemonę.Teisinis pagrindas2006 m. lapkričio 28 d. PVM direktyvos 2006/112/EB dėl pridėtinės vertės mokesčio bendros sistemos 395 straipsnis.Subsidiarumo principasPasiūlymas priklauso išimtinei ES kompetencijai. Todėl subsidiarumo principas netaikomas.Proporcingumo principasPasiūlymas atitinka proporcingumo principą dėl šios (-ių) priežasties (-čių).Įgyvendinimo sprendimas susijęs su valstybei narei jos pačios prašymu suteiktu leidimu ir nėra privalomas.Atsižvelgiant į ribotą šios leidžiančios nukrypti priemonės taikymo sritį, speciali priemonė yra proporcinga siekiamam tikslui.Pasirinkta priemonėSiūloma priemonė – sprendimas.Kitos priemonės būtų netinkamos dėl toliau nurodytos (-ų) priežasties (-čių).Remiantis PVM direktyvos 2006/112/EB dėl pridėtinės vertės mokesčio bendros sistemos 395 straipsniu, nukrypti nuo bendrų PVM taisyklių galima tik vieningai leidus Tarybai Komisijos pasiūlymu. Tarybos sprendimas yra tinkamiausia priemonė, nes jis gali būti skirtas atskiroms valstybėms narėms.4. POVEIKIS BIUDŽETUIPasiūlymas Europos Sąjungos biudžetui poveikio neturi.5. NEPRIVALOMI DUOMENYSĮ pasiūlymą įtraukta laikino galiojimo sąlyga.2011/0057 (NLE)PasiūlymasTARYBOS ĮGYVENDINIMO SPRENDIMASkuriuo leidžiama Lietuvos Respublikai taikyti priemonę, kuria nukrypstama nuo Tarybos direktyvos 2006/112/EB dėl pridėtinės vertės mokesčio bendros sistemos 287 straipsnioEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo,atsižvelgdama į 2006 m. lapkričio 28 d. Tarybos direktyvą 2006/112/EB dėl pridėtinės vertės mokesčio bendros sistemos[1] (toliau – PVM direktyva), ypač į jos 395 straipsnio 1 dalį,atsižvelgdama į Europos Komisijos pasiūlymą,kadangi:1.  Raštu, kurį Komisija užregistravo 2010 m. lapkričio 19 d., Lietuva paprašė leidimo taikyti priemonę, kuria nukrypstama nuo PVM direktyvos 287 straipsnio 11 punkto, siekdama nuo PVM atleisti apmokestinamuosius asmenis, kurių metinė apyvarta neviršija 45 000 EUR. Taikant šią priemonę minėti apmokestinamieji asmenys būtų atleisti nuo tam tikrų ar visų PVM direktyvos XI antraštinės dalies 2–6 skyriuose nurodytų pridėtinės vertės mokesčio (toliau – PVM) prievolių.2.  Vadovaudamasi PVM direktyvos 395 straipsnio 2 dalies antra pastraipa, Komisija 2011 m. sausio 21 d. raštu informavo kitas valstybes nares apie Lietuvos prašymą. 2011 m. sausio 25 d. raštu Komisija pranešė Lietuvai, kad turi visą prašymui įvertinti būtiną informaciją.3.  Valstybėms narėms jau suteikta galimybė taikyti specialiąją mažoms įmonėms skirtą schemą pagal PVM direktyvos XII antraštinę dalį. Priemone nukrypstama nuo PVM direktyvos XII antraštinės dalies tik tada, kai taikant specialiąją schemą apmokestinamųjų asmenų metinės apyvartos riba yra didesnė už šiuo metu PVM direktyvos 287 straipsnio 11 punktu Lietuvai nustatytą ribą, t. y. 29 000 EUR.4.  Dėl didesnės ribos taikant specialiąją schemą gali žymiai sumažėti mažiausių įmonių PVM prievolės, tačiau apmokestinamiesiems asmenims minėta specialioji schema yra neprivaloma ir įmonės gali pasirinkti taikyti įprastines PVM procedūras.5.  Komisija į 2004 m. spalio 29 d. direktyvos, kuria supaprastinamos pridėtinės vertės mokesčio prievoles, pasiūlymą[2] įtraukė nuostatas, kuriomis pagal atleidimo nuo PVM schemą valstybėms narėms leidžiama nustatyti viršutinę metinės apyvartos ribą neviršijant 100 000 EUR arba lygiavertės sumos nacionaline valiuta; sumą galima kasmet persvarstyti. Lietuvos pateiktas prašymas atitinka šį pasiūlymą.6.  Nukrypti leidžianti priemonė neturės jokio poveikio Sąjungos nuosaviems ištekliams, kuriuos sudaro surenkamas PVM ir turės nežymų poveikį galutinio vartojimo etapu valstybių narių surenkamų mokesčių pajamų bendrai sumai,PRIĖMĖ ŠĮ SPRENDIMĄ:1 straipsnisNukrypstant nuo Direktyvos 2006/112/EB 287 straipsnio 11 punkto, Lietuvos Respublikai leidžiama nuo PVM atleisti apmokestinamuosius asmenis, kurių metinė apyvarta neviršija 45 000 EUR sumos, perskaičiuotos nacionaline valiuta pagal jos įstojimo į Europos Sąjungą dieną galiojusį valiutos kursą.2 straipsnisŠis sprendimas įsigalioja pranešimo apie jį dieną.Jis taikomas nuo 2012 m. sausio 1 d. iki ankstesnės iš šių datų: arba kol įsigalios direktyva, kuria patikslinama metinės apyvartos riba, iki kurios apmokestinamieji asmenys gali būti atleidžiami nuo PVM, arba iki 2014 m. gruodžio 31 d.3 straipsnisŠis sprendimas skirtas Lietuvos Respublikai.Priimta BriuselyjeTarybos varduPirmininkas [1] OL L 347, 2006 12 11, p. 1.[2] COM(2004) 728 galutinis, OL C 24, 2005 1 29, p. 8.